JohanHeinsen/ENO huggingface dataset:
Viborger Samler, 1803-10-06
London den 20de Septbr. Vore offentlige Blade yttre en Formodning, der, om den gaaer i Opfyldelse, vil have store og skadelige Følger for vor Handel og Skibsfart. De mene nemlig, at den franske Eskadre der løb ud fra Brest den; Marts under Admiral Lindis, og som under GeneralDecaen havde 4000 Md. Tropper ombord, har besat Gothaabs Forbierg tilligemed Hollænderne. Vel vare disse Skibe og Tropper bestemte til Ostindien, for at tage imod de franske Besiddelser Pondichery og øvrige Kontorer paa Corommandelkysten i Ostindien; de skulde og anløbe Jsle de France og Mauritius i Afrika; men da Krigsbudskabet skeede i Parlementet Dagen efter Eskadrens Bortgang, neml. den 3de Marts, og man den 7de Juni bekiendtgjorte i Monitøren "at det franske Advisskib som bragte Budskabet om Fredsbuddet, havde truffet Linois Eskadre" saa er det rimeligt, at Lindis, fra hvem man siden intet har hørt, er gaaet til Cap, sat sine Tropper i Land og besat den i Samsund med Hollænderne. Vore Efterretninger fra Cap gaae ikke længere, end til først i Maj, og Lindis kunde først være der sidst i samme Maaned. Skulde denne Formodning være rigtig, som da snart maae opklares; staae vore Ostindieskibe, af hvilke omtrent 100 aarlig reise hen og ligesaamange tilbage, i megen Fare, da de i saa Fald hverken tør anløbe Cap for at indtage de fornødne Forfriskninger, heller ikke med Sikkerhed kunne passere der forbi, uden at forstyrres i Farten af de derliggende franske og hollandske Krigskibe. De maae da søge Øen St. Helena. Der skal i Kabinettet her være forskiellige Meninger om Nytten af at sende et Armament derhen, for at tage Cap i Besiddelse; thi er det indtaget af de Franske, ville der fordres en stærk Flaade dertil og en saadan maatte koste betydelige Summer.
Viborger Samler, 1803-10-06
Vore Aviser fortælle, dog efter private Beretninger, at Admiral Sanmares den 14de har bombarderet Granville. Da Hoftidenden ikke anmelder hans Seir, regner man den heller ikke for saa betydelig som et Par Privatbreve angive, de sige "at Samarez ødelagde 30 fiendtlige Kanoneerslupper, Kasernerne og Værkerne i Havnen, lagde en stor Deel af Staden i Aske og holdt først op, da han havde opskudt sin Munition, hvorpaa Saumarez satte sig i Besiddelse af Øen laCouchee imellem St. Malo og Cancale." Denne Øes Besiddelse er vigtig, fordi der paa begge sidstnævnte Steder bygges mange Kanonerslupper. Fortælleren lader ikke een Mand være beskadiget af Engl., Admiralen undtagen, der blev saaret af en Splint i Foden; saa at han kom hinkende til Guernsen.
Viborger Samler, 1803-10-06
Postamtet har nu paa eengang faaet 7 Brevposter, nemlig: 3 fra Hamborg, 1 fra Gothenborg, 1 fra Vestindien, 1 fra Nordamerika og 1 fra Lissabon. Ostindiske Efterretninger forælle et ganske alvorligt Slag, som Kejseren af China i Spidsen af sin Armee har leveret de endnu overmodige Oprørere. Angrebet begyndte Rebellerne 7 Gange og bleve ligesaa ofte slagne tilbage. Keiseren fangede 12 Generaler og Oberster og 12000 Gemene, 9000 bleve nedsablede og 3000 druknede i den Flod som Slaget stod ved. Jmidlertid skal Oprørerne endnu ej være undertvungne. Dersom her er ikke sat nogle Nuller for mange, kand man heraf see, at der er Folkemængde og Krigslyst nok i China Fra Vestindien har man Efterretninger til den 31 Juli. Da melder man fra Jamaica: at vore Skibe vel strengeligen blokere Domingo, saa hverken spanske eller amerikanske Skibe maae komme til Cap; men at der dog endnu ikke er at tænke paa, at de Franske skulle rømme Øen. Den 6te Juli erklærede den franske Overgeneral Øen i Beleringsstand (da han mærkede Ufred af Englænderne) ophævede de civile Domstole, og indsatte General Thouvent til at udføre denne Ordre.
Viborger Samler, 1803-10-06
Vore Skibe have opbragt: den 30te Aug. 1 fransk Kaper paa 14 Kanon. Da Fregatten tog ham, var han i Færd med at entre en engelsk Brig; anholdte ere: 3 neutrale Skibe. De Franske have taget fra os: 4 Skibe fra Trinidad og 5 andre engelsk vestindiske Skibe hvoriblant eet fra Jamaica.
Viborger Samler, 1803-10-06
Vore andre Nyheder ere 1) Parlamentet er udsat til den 3die Novbr. og bliver formodentlig ikke aabnet før i Decbr. 2) den 19de October skal holdes en Bod og Fastedag over heele England, hvorhos der tillige skal bedes om Lykke for vore Vaaben. 3) Kaperne ere anviste visse Steder, hvor de allene maae sætte deres Krigsfanger i Land og hvor Fangerne anvises visse Værelser. 4) Kommer der end ingen fransk Armee til vore Kyster i dette Efteraar, blive dog en heel Deel Militære fordeelte omkring paa dem i Vintermaanederne. Der skal til Ly for dem bygges Jordhytter, nogle Fod dybt i Jorden og saa store, at hver kan rumme 10 Mand. 5) Man mener, at Hieronymus Bon parte skulle være ombord paa et amerikansk Skib, der er opbragt til Portsmouth, en Officeer, der personlig kiender ham, er sendt derhen, for at see om det er saa 6) Sidney Smith krydser for Texelen. Doumourier taler ofte med de franske Prindser. Hertugen af Orleans har endog besøgt ham. 7) J Dublin arresteres endnu mange som Oprørere og Patrollerne visitere om Dagen de af Staden kiørende Karether og Vogne, 24 Rebellere, alle af ringe Stand, ere hængte. En berømt Juristes Datter i Dublin er og arresteret, for en Brevvexling hun førte med Rebellen Emmet; men da Brevene aandede meere Føelsomhed, end Oprør, er hun udleveret til sine Forældre.
Viborger Samler, 1803-10-06
Paris den 20de og 22de September. Efter senere Beretninger fra Granville af 18 September var Udfaldet af Bombardementet det samme som de hollandske Efterretninger fortalte (see Sam No. 79) neml. at 1 Mand blev saaret i Havnen, 1 Kofardiskib truffet af en Kugle, 2 Huse beskadiget paa Tagene, og en engelsk Fregat var faldet i vore Kanon baades Hænder, havde ei 2 Skibe fra Jersey hiulpet den. St. Valer have Engl. og bombarderet den 14 i en Time, intet Menneske tog Skade; men nogle Skorstene faldt og i et Huus sønderslog Bomberne Vinduer og Meubler.
Viborger Samler, 1803-10-06
2 af de her nybygte platte Fahrtøjer bringes til St. Cloud; paa det Bonaparte kan see dem fuldt udrustede. Monitøren anmelder de Høitideligheder der skal heve Sted ved Republikens Nyaarsfest den 24 Septbr. De bestaae i frie Komoedie Aftenen før, Kanonsalvom Morgenen, Museums og offentlige Bygninger Aabning om Dagen og Jllumination om Aftenen paa Slottet i Slotshaven o. a. St.
Viborger Samler, 1803-10-06
Fra Provindserne klages over mageløs Tørke, her regner det dog noget; men Seinen er endnu meget lav. Ved Beaune have nogle Børn i den udtørrede Flod funden en gammel Vase med romerske Guldmynter i med Paaskrivt: Victori imper. De vurderes for 60000 Franker.
Viborger Samler, 1803-10-06
Monitøren melder officielt fra Domingo: at en fransk Fregat ved St. Nicolas Mole har udholdt en heftig Træfning med det engelske Linieskib Herkules og tvungen det til at retirere; den engelske Captain blev dræbt. De 2 franske Krigskibe, som nylig anmeldtes at være kommen fra Domingo, ere rigtig indtrufne til Corunea i Spanien; men maatte først slaaes med adskillige engelske Krigskibe.
Viborger Samler, 1803-10-06
Holland den 24de September. Alle vore Krigskibe, store og smaa, skal under Admiral de Winters Overkommando, samles i Texelen, Helvoetsluis og Vliessingen. De engelske Skibe kryde se vel for vore Kyster; men foretage sig intet Angreb.
Viborger Samler, 1803-10-06
Amsterdams Børs, der truede med at falde ned, er nu repareret.
Viborger Samler, 1803-10-06
Ambassadør Schimmelpenninck er nu færdig at reise til Paris. 12 Underofficerer og Gemene af de herliggende Franske have faaet Æresabler og den dermed forbundne aarlige Gratification af 250 Fr.
Viborger Samler, 1803-10-06
Neapel den 1ste Septbr. Baade her og paa Sicilien er alt ved det Forrige og fra Middelhavet komme og faa Nyheder. Her for Kysten krydse kuns nogle faa engelske Krigskibe, der deels dække deres Handelskibe, deels lure paa franske Skibe. Hvor Admiral Nelson egentlig er, veed man ikke. Nogle lade ham ligge for Toulon og andre sige han paa Malta forbereder sig til en stor Plans Udførelse.
Viborger Samler, 1803-10-06
Blandede Efterretninger. J Spanien anlægger Hoffet nu først Sorg paa 6 Dage for den allerede forrige Aar døde Prinds Henrich af Preussen. Derimod skee der endeel underlige Ting, saasom: at en Kone i Fior i sit 62 Aar fødede et Barn og, at der i Aar den 27de Juli 3 Mile fra Leon, efter en ophørt Storm, regnede en 12 Skiepper Korn ned af Luften, som lignede Bønner og som Folk kogte og fandt velsmagende.
Viborger Samler, 1803-10-06
J Hannover har en Senior Scholvin givet 84000 Rdl. til Waisenhuset, dog med Vilkaar, at Børnene, skulle udsættes og opdrages hos Præsterne paa Landet. Man hverver dog endnu til den hannoverske Le gien.
Viborger Samler, 1803-10-06
J Schweiz har man endnu Partinand at trækkes med. Det gamle aristokratiske og ny republikanske Parti ere ofte hinanden imod. Landdamman de Affey giør Aristokraterne vigtige Tjenester ifølge den Credit han staaer i hos Bonaparte, men selv dette Parti er deelt, og imens endeel af dem ere Frankrig hengivne, søge andre at forbinde sig med Østerrig. General Ney er paa Republikanernes Side. Jmellem de gamle og nye Cantoner er og nogen Misforstaaelse; men Frankrig understøtter de nye.
Viborger Samler, 1803-10-06
De svenske Majestæter kom til Carlsruhe den 21de September.
Viborger Samler, 1803-10-06
Storfyrstinde Helena Pawlovna, formælet med Arveprindsen af Mecklenborg, er død i sit 19de Aar. Hun er Moder til en Prinds og en Prindsesse.
Viborger Samler, 1803-10-06
Man siger 3 Regimenter Franske have Ordre at forlade Hannover og at flere snart skulle marschere derfra. Man er endnu ei færdig med Opdagelsen af de mange, der i Tydskland, Jtalien og Frankrige have sat falske vienske Bankosedler i Omløb. Der ere sendte hemmelige Courerer desangaaende til adskillige Steder og i Marseille ere 20 Medvidere heftede.
Viborger Samler, 1803-10-06
Den engelske Eskadre, der blokerer Elben og Vese ten, under Capitain Broughtion, bestaaer af 5 Fregatter, 2 Kuttere og 3 Slurpper.
Viborger Samler, 1803-10-06
Nu marscherer der og fransk Garnison til Göttingen.
Viborger Samler, 1803-10-06
I Dalekarlien i Sverig, er afbrændt en betydelig Kobberfabrik, hvor Banken lod myndte sine mindre Kobberpenge.
Viborger Samler, 1803-10-06
J Frankfurt am Mayn siger man: at Frankrig, forlanger af Portugal, at besætte Landet med franske Tropper og at man skal jage Englænderne bort og konfiskere deres Gods.
Viborger Samler, 1803-10-06
Jndenlandske Efterretninger. Under 23de September er udkommet en Anordning angaaende Skattekornspengenes Betaling af det kontribuerende Hartkorn for Eftertiden, da det i de sidste dyre Kornaar ikke har været Regieringen muligt, at tilveiebringe det fornødne Qvantum Korn for de fastsatte Stattekornspenge 1 Rd. 20 sk. pr. Tde Hartkorn. Hs. Majestæt vil derfor fremdeles lade det fornødne Qvantum Korn indkiøbe efter Rentekammerets Foranstaltning; men da Repartitionen ikke kan skee med Vished, før Kornet er indkjøbt, skulle Skatteyderne med hvert Aars October Qvartal forud erlægge 80 sk. a hver Tønde Hartkorn, Ager og Eng, da det Øvrige siden bliver at betale, efter den derom aarlig udstædte Plakat fra Rentekammeret.
Viborger Samler, 1803-10-06
Nu har Admiralitetsretten i London begyndt at priis dømme 2 danske Skibe dre Liebe og det forenede Haab, fordi de have brudt Elvens Blokade. Den sidst opbragte danske Grønlandsfarer die Hofnung, er frigivet mod Omkostninger til Opbringeren, tilligemed Frau Chatarina, Speculation, Junge Maria, Junge Alida og Fortung.
Viborger Samler, 1803-10-06
Ved den nye Toldforordning for Hertugdommene Schlesvig og Holsteen, er Handelen mellem samme og Kongerigerne aldeles fri, kun undtages det i Told forordn. af 1ste Februar 1797 Forbudne. Alle Vahre maae indføres dertil imod Told, undtagen fremmed Porcellain, malet Fajance og brændte Rødder og Bønner som bruges til Kaffe, samt Kampesteen, der behøves til Marschhdigerne. 8000 Rdlrs. Gevinsten i Klasselotteriet, er spadseret til Neustadt.
Viborger Samler, 1803-10-06
Paketskibet de 4 Søstre skal nu snart afgaae til Ostindien.
Viborger Samler, 1803-10-06
Guldhornstyven Heidenreich brød nylig med et Par andre Fanger ud af Børnehuset; men bleve Dagen efter fundne af Politiet.
Viborger Samler, 1803-10-06
1 Skib er kommen til Kbhn, fra Batavia med Sukker, Kaffe, og Peber, og 2 fra Vestindien med Sukker og Rum.
Viborger Samler, 1803-10-06
Efter de nu i Collegial=Tidenden sluttelig meddeelte kongelige Resolutioner angaaende Kapellaniers Nedlæggelse i Danmark og Norge, blive der i alt nedlagte 78 residerende Kapellanier, nemlig 62 i Danmark og 16 i Norge ved forefaldende Vacancer, hvoraf, de til Skolevæsenet hiemfaldende faste Eiendomme medregnede, Skolevæsenet aarlig vil faae en Jndtægt af omtr. 20,000 Rdlr.
Viborger Samler, 1803-10-06
Ledige Embeder. Onsøe Sognek. i Aggershuus St. 350 Rdlr.; Torve, stad Sognek. i Christiansands St. 315 Rdlr. 7 Sk.; Sorenskriveriet over Sundhordlehn i søndre Bergenhuus Amt.
Viborger Samler, 1803-10-06
Befordringer og Afgang. under det danske Cancellie: Cand. Chirurgiæ og Comp. Chirurg ved det holsteenske Jnf. Reg. M. Petersen, besk. til Chirurg i Hobroe og Mariager, samt Onsild, Gjerlew og Nørhald Herreder i Randers Amt, Rinds Herred i Viborg Amt og den næstliggende Part af Gislum Herred i Strækning fra Lerchenfeld til Vognsild, og Gislum inclusive, samt Hellum og Hinsted Herreder i Aalborg Amt; Cand. Theol. M. Plesner confirmeret til Sognep. for Uldum og Langsskon Menighe i Nibe St.; Cand. Theol. S. Breder ligeldes til Personelcapellan for Haabel og Tømter Menigh. i Aggershuus Stift.
Viborger Samler, 1803-10-06
Under det tydske Cancellie: Underrets=Advocat M. Tønsen i Kiel, meddeelt Tilladelse at øve Notorial=Forretninger i Hertugdommene.
Viborger Samler, 1803-10-06
Under Generalitetet: følgende Pr. Lieut. af den norske Armee benaadede med Capit. Char., nemlig: v. Rasch, af det søndenfieldske, v. Grønmold og v. Roden burg, af det nordenfieldske v. Weitzmann, af det 2det aggershusiske, v. Oppen, v. Seckmann og v. Bruun, af det tellemarkske-, v. Lund, af det 1ste trondhjemske v. Tychsen, v. Hegelund og v. Coucheron, af det bergenhusiske. v. Thostrup og v. Hagemann, af det vesterlehnske Jnf. Reg.; harart. Secondl. ved Garnisonen paa Vardsehuus Fæstning, v. Knudsen, udn. til virkelig Pr. Lieut.; den i Civiletaten befordrede Secondl v. Jrgens, af det oplandske Dragonreg. afskediget af Krigstjenesten. Reg. Qvarteermester og Anditeur ved det siællandske Jægercorps, L. C. Switzer, forn. Overkrigskommissairs Char.; Organist P. C. Martini, som besørger Commisbageriet i Rendsborg, forn. Titel af kongelig Proviantsforvalter.
Viborger Samler, 1803-10-06
Under Rentekammeret: Hørkræmmer T. From, efter Ansøgning, i Naade entlediget fra at være Medlem af den til Extraskattens Regulering for Staden Kjøbenhavn anordnede Commission, og er i hans Sted Directeuren ved det kongelige Bogtrykkerie, J. F. Schultz, befalet at indtræde som Medlem af bemeldte Commission.
Viborger Samler, 1803-10-06
Under General-Toldkammeret: Commandeurcapit. T. Munthe af Morgenstierne, efter Ansøgning, i Naade entlediget fra Overlotstienesten i Christianstæd, paa St. Croix, hvortil Capt. F. C. H. Hohlenberg igien er udnævnt.
Viborger Samler, 1803-10-06
Døde. Torvestads Præstegaard, Provst og Sognepræst Christian Bendix Røtting, 65 A. Paa Reisen, fra Sverrig: Toldinspector Johan Vilhelm Dietrichsou af Frideriksstad i Norge, Middelfart: Mad. Softe Dorthe Melby, fød Adrian, 55 A. Clausholm Geheimeraad og Ridder Huitfeldt. Viborg: Hans Pedersen Vad, 54 Aar.
Viborger Samler, 1803-10-06
Nørre Jyllands Landstingsdomme for Septb. Maaned d. A. No. 1. Møller. Rasmus Jensen Østergaard mod Poul Niel Fogh. sen Engelund. Thi kiendes for et: Hiemtings Dommen ved Magt kiendes; Processens Omkostninger for Landstinget betaler Rasmus Jensen Østergaard til Poul Nielsen Engelund med 16 Rdr. samt til Domhuuset strax 2 Rdr. efter Placaten.
Viborger Samler, 1803-10-06
Sagen angaaer 2de Køer, som Jndstævnte har ladet sig giøre Udlæg i for sit Tilgodehavende hos Niels Christensen, men hvilke Appellanten urettelig paastaaer at være sine. Nr. 2. Kiersgaard. Hans Christensen Lundagger m. fl. mod Buxlund. Birkedommer Nørup. Altsaa bliver hermed kiendt for Ret: den indstævnte Dom bør ved Magt at stande og Processens Omkostninger for denne Ret bør Appellanterne end videre, een for alle erstatte Birkedommere Nørup med 16 Rdlr. samt betale til Domhuset strax 2 Rdlr. efter Placaten. Sagen angaaer 507 Rdl. med Rente, som Jndstævnte efter accepteret Anviisning fordrer og er tilkiendt hos Appellanterne. No. 3. Reinert. Jeppe Jespersen i Junget mod Hr. Qvistgaard, Stabell. til Jngetgaard. Thi kiendes for Ret: Jeppe Jespersen bør inden 4re Uger efter denne Doms lovlige Forkyndelse, under Lovens Tvang, til Proprietær Qvistgaard betale for de forsømte Uge Dages Arbeide 1 Rdlr. 4 Mk. og for de paastevnte Januar og April Qvartals Skatter pro 1802 1 Rd. 1 Mk. 6 s. i alt 2 Rd. 5 Mk. 6 s. og derimod for videre Tiltale i denne Sag trie at være, Processens Omkostninger ophæves og saaledes bør den indstævnte Dom forandret ansees. (Resten følger.)
Viborger Samler, 1803-10-06
Bekiendtgiørelser. At jeg, i Følge Øvrighedens Hr. Kammerherre og Stifts befalings-Mand Schestedts Foranstaltning, er beskikket som Værge for Hr. Niels Bering paa Lerkenborunder Viborg Amt i det vorder herved til alle Vedkommendes Efterretning, behørigen bekiendtgjort. Viborg d. 2den Octobr. 1803. Lautrup.
Viborger Samler, 1803-10-06
Landsdommer i Nørre-Jylland,
Viborger Samler, 1803-10-06
Den 19de September sidster her fra Byens Mark bortløben en rødbruun Hæst 3 Aar gl., med en stor Blæs i Par den og 3 hvide Fødder. Da den løb bort havde den er stykke Tøier med sig omtrent en Favn lang. Den er om gefær 9 Qvarteer høi og klein af Bygning. Hvem som kan give Oplysning om den, ville behage at henvende sig dermed til undertegnede Eier, som betaler alle i den Anledning paa løbne og paaløbende Omkostninger. Viborg d. 2den Octobr. 1803. Lykke.
Viborger Samler, 1803-10-06
Den 3die Octobr. er paa Veien fra Angkro til Grønbek tabt en liden graa Lærreds Pakke af en Reisende, hvori foruden noget Lintøivar et sort Fløttravær og nogle Nøder, Finderen kan være forsikret om en passende Douceur, naar han snart anmelder sig ved Aviscontoiret i Viborg.
Viborger Samler, 1803-10-06
Efter Begjæring af Jens Schiersing bliver hans tilhørende og iboende Sted ved Neder Gades Port heri Byen stillet til offentlig Auction førstkommende 12te Octobr. om Eftermiddagen Kl. 3, og bortsolgt om derpaa skeer noget antagelig Bud; bemelte Stæd bestaaer af 7 Fag Muur- og Bindings=Værk med Tagsteen belagt og tilbygget et Stykke Halvtag med tilliggende betydelige Haugejord, hvilket alt forinden Auctionen kan blive Liebhahere foreviist og Conditionerne til sammes Bortsælgelse : tilkiendegivet af bemelte Eier. Viborg d. 28de Septbr.v. 1803. T. Vissing. t.
Viborger Samler, 1803-10-06
Den 21 Octobr. førstkommende bliver foretaget Skiftede Samling i afgangne Amtmand Ferslens Boe, til hvilkente Tid Creditorerne behageligst vilde møde, for at anhøre Forsikslag til Auctions=Conditionerne over de faste Eiendomme, som ved den berammede Auction skal bortsælges og som nærmere skal vorde bekiendtgjort. Brøndlund, Thisted, 22de Septbr. Skifteforvalter.
Viborger Samler, 1803-10-06
Efterlysning. En sort Hors=Plag, Aar gammel, med en Stierne i Panden og en hvid Bagfod, er sin Eier frakommen, hvo som kan give Oplysning om samme, eller levere den i Hagebroe, loves en god Doceuret N. Henningsen.
Viborger Samler, 1803-10-06
Formedelst Forandring af Boepæl bliver paa Kierlagaardsholm den 18de Octobr. førstkommende ved offentlig Auction bortsolgt en stor Deel Ind= og Udboe, beha staaende af Dragkiste, Skabe, Borde, Speile, Stole, Sængeklæder og Sængestæder, en Deel Kiøkken= og Bryggers-Redskab, Hylder og Rekler, en god Gaardklokkemed Uhrværk, Vogne, Chaise, en stor Deel Eege og andet Tømmer, nogle pommerske Bielker fra 18 til 250 Alens Længde og 12 Tommel Tvermaal.
Viborger Samler, 1803-10-06
Hos Anders Davidsen i Skive, bliver baade en Stuerige 28 Aar og en Barnepige 16 Aar gl. tienstledig, til 1ste Novembr. 1803.
Viborger Samler, 1803-10-10
Dumouriez har med en Udlænder i 2 Timer været hos Sratsekretær Lord Hobart.
Viborger Samler, 1803-10-10
Oberst von Decken har nu af de hidkomne Hannoveranere faaet en Batallion samlet. De Heste som bleve reddede af de hannoverske Stalde, ere nu endelig komne her paa 4 Skibe, men i det haarde Veir ere de 4 smukkeste døde.
Viborger Samler, 1803-10-10
Man siger vore Skibe have skudt adskillige algierske Korsarer i Senk i Middelhavet og at Lord Nelson har Ordre at indsætte den bortviiste engelske Konsul igien i Algier, der maaskee vil volde Algier en Revselse. (hans forrige Bombardement for Algier er der da intet om.)
Viborger Samler, 1803-10-10
Marokkos Keiser har erklæret den liguriske Republik Krig.
Viborger Samler, 1803-10-10
Vore Skibe have opbragt: 1) et Skib fra Cayenne med 120 Kasser fulde af sieldne Planter, tilhørende Madame Bonaparte (de ere afleverede til Kongens Have i Kem, 2) et dansk Skib med Viin, fra Barcellone til Hamborg. 3) fire Kofardiskibe hvoraf de 2 fra Hamborg. 4) en fransk Kaper paa 12 Kanoner. 5) en fransk Corvet som kom fra Ægypten. 6) en fransk Fregat ved Martiniqve. Man siger og en hollandsk Ostindifarer er taget. De Franske have taget fra os: 3 Handelskibe ved Portugals Kyster (26 Skibe kom nylig fra Lissabon.)
Viborger Samler, 1803-10-10
Vore Skibe kaste hver Nat Bomber mod Boulogne og forstyrre Skandserne. Den nederste Deel af Staden er gjort ryddelig af Jndvaanerne.
Viborger Samler, 1803-10-10
Paris den 26de September. Nyaarsfesten i Forgaars var munter og rolig; enhver fornøiede sig efter sin Smag, og endskiøndt man ikke nu som før, seer Fornufttempler eller Apollovogne, heller ikke efter Regieringens Ordre dandser paa de elysælske Marke; saa er man dog overalt fornøiede ved slige Fester, hvor intet Militær truer med voldsomme Arresteringer og intet Modparti forgifter det andets Glæder. Politiet er overalt, uden at man seer det; thi det vaager kun for Borgernes Sikkerhed.
Viborger Samler, 1803-10-10
Eskadren vi have i Toulon bestaaer af 9 Linieskibe og 6 Fregatter. Den engelske Eskadre som krydser for Havnen (under Admiral Nelson) bestaaer i alt af 21 Krigskibe. Ved det engelske Bombardement paa Fe camp den 20 September blev en 80 Aars Mand dræbt i sin Seng og en Gaaende saaret. Vore Batteries Jld kunne ikke naae de engelske Skibe, som man tilskriver det slette Krudt. Krudtmøllen Maromme ved Rouen, er sprunget i Luften. Vore 2 Krigskibe fra Dominge kom til den spanske Havn Corunna. Fregatten havde 6 Døde og 15 Saarede; hvoriblant Captainen. Lieutenanten mistede et Been; dens Master og Tougværk leed og meget, da den fægtede Side om Side med et engelsk Linieskib. Moserne ved Ambes have nu brændt i 2 Maaneder, uden at man har kunnet slukke dem.
Viborger Samler, 1803-10-10
J Brest er nylig bygt et Linieskib paa 118 Kanoner, et paa 74, og i Orient et paa 74, i Rochefort et paa 120 og et paa 74. Nationalgarden giør nu ikke Vagter længere, da de nye Municipal-Regimenter besørge Vagten i Paris.
Viborger Samler, 1803-10-10
Haag den 1ste October. Ved Seedorf Zandport have de engelske Krigskibe nu begyndt at beskyde os; de beskadigede den 28de f. M. nogle Huse og borede 2 Fiskerpinker i Grund. Samme Dag beskiød de og Schevenningen og agtede at opbrænde Fiskernes Skibe, men da man i 2 Timer forede paa deres Barkasser, som ville udføre dette, maatte de opgive dette forehavende. Langs med den flanderske Kyst hørte man og de engelske Kanoner tordne dygtig den 28de og 29de September.
Viborger Samler, 1803-10-10
Adskillige fra England bortviiste Hollændere, ere med et engelsk Skib bragte hiem.
Viborger Samler, 1803-10-10
J Henseende til Ostes Forsendelse herfra, er det nu befalet, at de heller ikke maae udskibes paa neutrale Skibe, men blot føres til Frankrig og Spanien.